《与客往天宁素饭以惠山水煎茶》
宋代·李正民

精舍閒游结胜缘，老来宁复嗜腥膻。共分摩诘众香饭，仍试华山第二泉。

石鼎煎来甘有味，乳花浮处色尤鲜。几年泻卤伤牙颊，吮漱华池便欲仙。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。